**Christel Wegner** (født 16. november 1947 i Moorburg ved Hamburg, død 11. februar 2023 i Spania) var en kommunistisk tysk politiker for partiet Deutsche Kommunistische Partei (DKP), senere Die Linke. Uttalelser hun kom med om DDR og Stasi førte til hennes sksklusjon fra eget part.

Bakgrunn, utdannelse og arbeid
------------------------------

Wegner vokste opp i et kommunistisk hjem. Hun ble utdannet sykepleier. Fra 1968 til 1990 jobbet hun ved sykehuset i Buchholz in der Nordheide og var representant for de ansatte i personalstyret. Fra 1990 til 1992 tok hun videreutdannelse og arbeidet deretter fra 1992 til 1993 ved Niedersächsischen Landeskrankenhaus Lüneburg. Fra 1994 til 2002 var hun leder for pleietjenesten ved sykehuset i Buchholz; i desember 2007 ble hun pensjonert.

Politiske verv og medlemskap
----------------------------

Wegner er medlem av ledelsen til DKP i Niedersachsen. Hun var siden partiet ble grunnlagt i 1968. 27. januar 2008 ble hun valgt inn i landdagen i Niedersachsen på for partiet Die Linke uten å være partimedlem.
Dessuten var hun medlem av Vereinigung der Verfolgten des Naziregimes Bund deutscher Antifaschisten (VVN BdA), fagforeningen Ver.di og passivt/betalende medlem av Greenpeace.

Politisk posisjon og innflytelse
--------------------------------

Wegner ble landskjent da hun i februar 2008 i et intervju med ARD-magasinet Panorama
uttalte at det var nødvendig med en revolusjonær omveltning for å få en annen samfunnsform, at kapitalen skulle vekk og at man trengte en samfunnsmessig kontroll over produksjonsmidlene. Til beskyttelse overfor reaksjonære krefters undergravning skulle denne staten beskyttes av en hemmelig tjeneste. I henhold til Panoramas pressemelding, som førte til en mediestorm, mente Wegner med det siste et Stasi, lik det man fant i DDR. 

 
I forhold til partiet Die Linkes politiske posisjon sa Wegner i samme intervju: «Die Linke vil oppnå forandringer med reformer, og vi har oppfatningen: Det rekker ikke. Vi vil bygge om samfunnet». Videre forsvarte Wegner byggingen av Berlinmuren og sa at Berlinmuren ble bygget for å holde vesttyskere ute slik at de ikke fikk ødelegge DDRs økonomi eller kjøpe opp billige varer. Hun bekjente seg i «uinnskrenket solidaritet med de kamerater som har brukt hele sitt liv for oppbyggingen av en annen samfunnsform.» Hun nevnte i denne sammenheng særlig Margot Honecker som hun sa at hun hadde støttet både «idealistisk og materielt». Samtalen ble offentliggjort av ARD i utsnitt. 

Kritikk fulgte nå fra alle partier som sitter i Bundestag, også fra Die Linke.

Hubertus Heil, generalsekretær i SPD, kalte Wegners ytringer for „antidemokratisch und geschichtsvergessen".
Partiledelsen i Die Linke distanserte seg også fra innholdet i Wegners uttalelser.
Parlamentarisk leder for Die Linkes fraksjon i Niedersachsens Landag, Tina Flauger, ba Wegner om å nedlegge sitt mandat i Landdagen.
Gregor Gysi kritiserte også de vesttyske avdelingene av Linke for å ha samarbeidet med DKP ved Landdagsvalget i Niedersachsen i 2008 
og antydet også at Wegner var Agent Provocateur for Verfassungsschutz.
Klaus Ernst, viseleder for Die Linkes parlamentariske fraksjon i Forbundsdagen omtalte DKP som en sekt.
Den niedersächsische fraksjonen til Die Linke ekskluderte Wegner 18. februar 2008.

Christel Wegner trådte imidlertid ikke tilbake og ble sittende i Landdagen som fraksjonsløs representant.

Christel Wegner anklaget Panorama for villedende redigering og erklærte at hun ikke ønsket Stasi tilbake. Hun hadde kun sagt at alle stater har en hemmelig tjeneste og at dette var naturlig også for en sosialistisk stat.
Disse uttalelsene ble innenfor Die Linke sett på som utilstrekkelige samtidig som man kritiserte mediefremstillingen.

TV-programmet Pandora avviste kontant Wegners forklaringer og sa at hun flere ganger under intervjuet uttalte at «Stasi var legitimt for DDR».

Referanser
----------

1. ↑   Gemeinsame Normdatei, besøkt 24. april 2014[Hentet fra Wikidata]
2. ↑  Georg Fülberth. «Interview: „Man drückt sich nicht" Will sie die Stasi zurückhaben und die Mauer wieder aufbauen?». *Konkret Online*. Besøkt 6. desember 2008.
3. ↑  Björn Hengst. «Ost-Realos wollen wirre Westler zähmen». *Spiegel Online*. Besøkt 31. januar 2008.
4. ↑  «Christel Wegner (Biografie)». Arkivert fra originalen 19. juli 2011. Besøkt 29. februar 2008.
5. ↑  «Panorama: Niedersächsische Landtagsabgeordnete fordert Wiedereinführung der Stasi». *Das Erste*. Arkivert fra originalen 1. desember 2008. Besøkt 14. februar 2008.
6. ↑  Oliver Das Gupta. «Abgeordnete fordert Stasi reloaded». *sueddeutsche.de*. Besøkt 14. februar 2008.
7. ↑  Martin Lutz. «Politikerin der Linkspartei fordert neue Stasi». *Welt Online*. Besøkt 14. februar 2008.
8. 1 2
9. ↑  Christoph Waitz. «Wer die Linkspartei unterstützt, bereitet unverbesserlichen Kommunisten den Weg». *FDP-Bundestagsfraktion*. Besøkt 14. februar 2008. [*død lenke*]
10. ↑  «„Böse Verharmlosung"». *sueddeutsche.de*. Besøkt 14. februar 2008.
11. ↑  J. König & K. Schöneberg. «„Stasi, Stuss, Super-GAU». *staz.de*. Besøkt 16. februar 2008.
12. ↑  Alrun Nüßlein. «Vorstand distanziert sich in aller Form». *Die Linke*. Arkivert fra originalen 1. mai 2008. Besøkt 14. februar 2008.
13. ↑  «Traum einer DKP-Rentnerin». *n-tv.de*. Besøkt 14. februar 2008. [*død lenke*]
14. ↑  «Linken-Abgeordnete will Stasi wiederhaben». *netzeitung.de*. Besøkt 14. februar 2008.
15. ↑  Cordula Eubel und Stephan Haselberger. «„Koalitionen verbieten ist dumm"». *Der Tagesspiegel*. Besøkt 17. februar 2008. [*død lenke*]
16. ↑  Björn Hengst. «Linken-Politiker fordert Auflösung der DKP». *Spiegel Online*. Besøkt 15. februar 2008.
17. ↑  «Linken-Fraktion schließt Stasi-Fan Wegner aus». *Spiegel Online*. Besøkt 18. februar 2008.
18. ↑  «Linke schließt DKP-Politikerin aus». *stern.de*. Besøkt 18. februar 2008.
19. ↑  Christel Wegner. «Persönliche Erklärung». *DKP Buchholz-Nordheide*. Arkivert fra originalen 28. februar 2008. Besøkt 14. februar 2008.
20. ↑

Eksterne lenker
---------------

* (en) Christel Wegner – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND
 |